Avertizare hidrologică. Cod portocaliu de inundaţii pe râuri din 33 de județe.
Hidrologii au emis noi avertizări cod galben și portocaliu de inundații. Urmează scurgeri importante pe versanţi, torenţi şi pâraie.
Hidrologii au emis, marți, noi avertizări Cod galben și portocaliu de inundații. Codul portocaliu, emis până miercuri ora 16.00, vizează râuri din 33 de județe.Potrivit hidrologilor, urmează scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale cotelor de apărare.Bazinele hidrografice afectate sunt Vișeu, Iza, Tur, Someș, Crasna, Ier, Barcău, Crişul Repede, Crişul Negru, Crişul Alb, Mureș, Bega Veche, Bega, Timiş, Bârzava, Moraviţa, Caraş, Nera, Cerna, afluenţii mici ai Dunării aferenţi sectorului amonte S.H. Gruia, Drincea, Desnăţui, Jiu, Olt, Vedea, Argeş, Ialomiţa, Siret și Prut.Codul portocaliu vizează râuri, începând de marți ora 12.00 până miercuri ora 16.00, din județele Maramureș, Bistrița Năsăud, Cluj, Bihor, Sălaj, Satu Mare, Arad, Hunedoara, Harghita, Mureş, Alba, Sibiu, Timiş, Caraş Severin, Gorj, Mehedinţi, Covasna, Brașov, Vâlcea, Argeş, Dâmbovița, Prahova, Ilfov, Ialomița, Buzău, Suceava, Neamţ, Bacău, Vrancea, Iaşi, Vaslui, Galaţi și Botoșani.În intervalul marți ora 12.00 – joi ora 16.00 este în vigoare și o avertizare Cod galben de inundații pentru mare parte a județelor țării.Fenomenele hidrologice periculoase se pot produce cu probabilitate şi intensitate mai mare pe unele râuri din judeţele Alba, Hunedoara, Sibiu, Braşov, Suceava, Botoşani şi Iaşi.